Iqaluit
Iqaluit (korábban Frobisher Bay) a kanadai Nunavut territórium legnagyobb városa. A Baffin-sziget déli részén, a Frobisher-öböl partján helyezkedik el. A 2011-es népszámlálás szerint a város lakossága  fő.

Történet 
Amerikai katonák alapították 1942-ben Frobisher Bay néven, légi bázisként az Atlanti-óceán felé tartó gépek számára. 1959-ben megindult egy nagyszabású letelepedési hullám, melyben a kanadai szövetségi kormány többek közt orvosokat, tanárokat invitált a fejlődő településre. 1963-ban az amerikai légierő elhagyta a települést és a város a kanadai kormány felügyelete alá került. 1964-ben megtartották az első választásokat és megalakult az első Közösségi Tanács. 1970-ben a kanadai kormány hivatalosan is elismerte, mint települést, majd 1974-ben, mint falut. 1979-ben megválasztották az első polgármestert és 1980-ra a település elnyerte a városi címet. 1987-ben a város hivatalosan is az inuktitut nyelvű Iqaluit nevet vette fel. 1995-ben Iqaluitot választották Nunavut fővárosának. 2001. április 19-én újra hivatalosan is várossá nyilvánították.

Fekvése 

Iqaluit a Baffin-sziget délkeleti részén, az Everett hegység lábánál, a Frobisher-öbölben fekszik.

Külváros 
Iqaluittól 5 km-re található egy Apex nevű kis község. Történelmileg itt élt a legtöbb inuit, amikor Iqaluit még katonai bázis volt.

Éghajlat

Népesség 
A 2011-es népszámlálás szerint a város lakossága  fő.

A lakosság megoszlása:

 61,2% – őslakos
 34,3% – fehér (európai kanadaiak)
 1,1% – fekete (fekete kanadaiak)
 1,1% – délkelet-ázsiai
 0,9% – kelet-ázsiai
 0,8% – dél-ázsiai
 0,2% – latin-amerikai
 0,2% – arab
 0,2% – többnemzetiségű

Közlekedés 

Iqaluit ahhoz képest, hogy főváros, nem rendelkezik főúttal vagy autópályával. Csupán egyetlen fontosabb út van, amely a közeli Apex nevű településre vezet. Az utak egy része aszfaltozott, többségük viszont csak kaviccsal megszórt. Mivel a város a külvilággal nincs közúti összeköttetésben, csak repülővel vagy hajóval közelíthető meg. A városban működik egy kis taxitársaság, viszont helyi autóbuszjárat nincs. Repülővel a helyi Air Nunavut, illetve a Canadian North és First Air légitársaságokkal érhető el. A repülőtér  a város mellett található. Télen kutyaszánokat is használnak. Iqaluit az egyetlen kanadai főváros, ahol nincs közlekedési lámpa.

Oktatás 

A városban jelenleg hét alapfokú iskola található, melyből hat helyi és egy francia. Továbbá van még két felsőfokú iskola is.

Látnivalók 

 Szent Júdás anglikán székesegyház
 Nunatta Sunakkutaangit múzeum

Jegyzetek 

Kanada települései